കോര്ണിഷ് നാളെ മുതല് അടവ് ദോഹ: നിര്മാണപ്രവൃത്തികളുടെ ഭാഗമായി നാളെ മുതല് കോര്ണിഷ് പാത അടച്ചിടുന്നതിനാല് സമാന്തര പാതകള് ഉപയോഗിക്കാന് നിര്ദേശം. കോര്ണിഷ് വികസനപദ്ധതിയിലെ പ്രധാന നിര്മാണപ്രവൃത്തികള് പൂര്ത്തീകരിക്കുന്നതിെന്റ ഭാഗമായി ആഗസ്റ്റ് ആറു മുതല് 10വരെ കോര്ണിഷ് സ്ട്രീറ്റ് അടച്ചിടുമെന്ന് പൊതുമരാമത്ത് അതോറിറ്റി അശ്ഗാല് നേരത്തെ അറിയിച്ചിരുന്നു. ഗതാഗത ജനറല് ഡയറക്ടറേറ്റുമായി സഹകരിച്ച് വെള്ളിയാഴ്ച അര്ധരാത്രി 12 മുതല് ആഗസ്റ്റ് 10 പുലര്ച്ചെ അഞ്ചുവരെയാണ് കോര്ണിഷ് വഴിയുള്ള ഗതാഗതം തടസ്സപ്പെടുക. അനുബന്ധമായ അല് ബിദ്ദ പാര്ക്കിന് ചുറ്റുമുള്ള സ്ട്രീറ്റുകള്, അല് ദീവാന് സ്ട്രീറ്റ്, അല് റുമൈല സ്ട്രീറ്റ്, ഗ്രാന്ഡ് ഹമദ് സ്്ട്രീറ്റ് ബാങ്ക് സ്ട്രീറ്റ് എന്നിവയും അടച്ചിടും. എന്നാല്, കാല്നടക്കാര്ക്ക് സ്ട്രീറ്റുകള് ഉപയോഗിക്കാന് കഴിയുമെന്നും സ്വകാര്യ വാഹനങ്ങള് പകരം പൊതുഗതാഗത സംവിധാനങ്ങള് ഉപയോഗപ്പെടുത്തണമെന്നും അശ്ഗാല് അറിയിച്ചു.കോര്ണിഷ ്സ്്ട്രീറ്റ് അടച്ചിടുന്ന കാലയളവില് സ്ട്രീറ്റിനോട് ചേര്ന്നുള്ള ക്യൂ.എന്.സി.സി, വെസ്റ്റ്ബേ, കോര്ണിഷ്, അല് ബിദ്ദ, സൂഖ് വാഖിഫ്, മുശൈരിബ്, ഖത്തര് നാഷനല് മ്യൂസിയം എന്നീ മെേട്രാ സ്റ്റേഷനുകള് ഉപയോഗപ്പെടുത്താം. കൂടാതെ ദഫ്ന പാര്ക്ക്, സിറ്റി സെന്റര്, ക്യൂ.എന്.സി.സി മെേട്രാ സ്റ്റേഷന്, ഹോട്ടല് പാര്ക്ക്, ദോഹ ഫിഷിങ് പോര്ട്ട്, സൂഖ് വാഖിഫ് മെേട്രാ എന്നീ ആറ് പൊതു ബസ്സ്റ്റേഷനകളും കോര്ണിഷ് സ്ട്രീറ്റിനോട് ചേര്ന്നുണ്ട്. ഓരോ 1015 മിനിറ്റുകളിലും ഈ റൂട്ടുകളില് ബസ് സേവനം ലഭ്യമാകും. കാല്നടക്കാര്ക്കായി കോര്ണിഷ് സ്ട്രീറ്റില് നിര്മിക്കുന്ന നാല് തുരങ്കപാതകളുടെ നിര്മാണം ഉള്പ്പെടുന്ന വികസനപ്രവൃത്തികളാണ് സ്ട്രീറ്റില് നടക്കുന്നത്. കോര്ണിഷ് സ്ട്രീറ്റിലെ കാല്നടയാത്ര സുഗമമാക്കുന്നതിനും പാതയോട് ചേര്ന്ന ഭാഗങ്ങളിലേക്ക് എത്തിപ്പെടുന്നതിനും കാല്നടപ്പാതകള് ഏറെ സഹായകമാകും. ദഫ്ന പ്ലാസ, കോര്ണിഷ് പ്ലാസ, അല് ബിദ്ദ പ്ലാസ എന്നീ മൂന്ന് പ്ലാസകളുടെ നിര്മാണവും ഇവിടെ നടക്കുന്നുണ്ട്. ലോകകപ്പ് ഉള്പ്പെടെ രാജ്യം വരവേല്ക്കാനിരിക്കുന്ന മഹാമേളകള് മുന്നില് കണ്ടാണ് അടിസ്ഥാന സൗകര്യങ്ങള് ഉള്പ്പെടെയുള്ള നിര്മാണപ്രവര്ത്തനങ്ങള് നടക്കുന്നത്. ദോഹയിലെ പ്രധാന പാത അടച്ചിടുന്നതിന്െറ ഭാഗമായി വന് തയാറെടുപ്പുകളാണ് അധികൃതര് നടത്തുന്നത്. നഗരത്തിന്െറ വിവിധ ഭാഗങ്ങളില് സൂചനാ ബോര്ഡുകളും നിര്ദേശങ്ങളും സ്ഥാപിച്ചുകഴിഞ്ഞു. സമൂഹമാധ്യമങ്ങളില് മലയം ഉള്പ്പെടെ വിവിധ ഭാഷകളിലും മുന്നറിയിപ്പ് നല്കുന്നുണ്ട്. കാല്നടക്കാര്ക്ക് അടച്ച റോഡുകള് ഉപയോഗിക്കാവുന്നതാണ്. കോര്ണിഷ് സ്ട്രീറ്റുകളിലുള്ള ഏഴ് മെട്രോ സ്റ്റേഷനുകളും ആറ് പൊതുഗതാഗത ബസ്സ്റ്റോപ്പുകളും യാത്രക്കുപയോഗിക്കാം. ബസുകള് വെള്ളിയാഴ്ച ഉച്ച രണ്ട് മുതല് 11.59 വരെ ഓരോ 1015 മിനിറ്റിലും ഒമ്ബത് മണിക്കൂര് സര്വിസ് നടത്തും. ശനി, ഞായര് ദിവസങ്ങളില് രാവിലെ ആറു മുതല് രാത്രി 11വരെയും ബസ് സര്വിസ് ഉണ്ടാകും. ബസുകള് മെട്രോ സമയത്തിന് അനുയോജ്യമായും സര്വിസ് നടത്തും.